b'\n_START_ARTICLE_\nProtokanoni\xc4\x8dne knjige\n_START_PARAGRAPH_\nProtokanoni\xc4\x8dne knjige so tiste knjige Svetega pisma stare zaveze, ki so bile prve (gr\xc5\xa1ko \xcf\x80\xcf\x81\xce\xbf\xcf\x84\xce\xbf\xcf\x82 [protos] =prvi) sprejete v svetopismski k\xc3\xa1non (izbor) in jih \xc5\xa1tejejo za svete vsi kristjani in tudi Judje. Devterokanoni\xc4\x8dne knjige so bile uvr\xc5\xa1\xc4\x8dene v svetopisemski k\xc3\xa1non (izbor) pozneje in zato jim nekateri oporekajo svetost._NEWLINE_Kr\xc5\xa1\xc4\x8danska tradicija pozna 39 protokanoni\xc4\x8dnih knjig (za seznam glej \xc4\x8dlanek Stara zaveza ali Sveto pismo). Judovska tradicija \xc5\xa1teje za k\xc3\xa1noni\xc4\x8dne iste knjige, vendar jih je zaradi druga\xc4\x8dnega o\xc5\xa1tevil\xc4\x8denja v judovskem Svetem pismu le 24 (1. in 2. Samuelovo knjigo \xc5\xa1tejejo za eno knjigo, prav tako 1. in 2. knjigo kraljev ter 1. in 2. kroni\xc5\xa1ko knjigo; poleg tega \xc5\xa1tejejo vseh 12 malih prerokov za eno knjigo ter Ezra in Nehemija za eno).'